Vagiekai Mažieji
54°39′22″ š. pl. 24°42′55″ r. ilg.﻿ / ﻿54.65611°š. pl. 24.71528°r. ilg.﻿ / 54.65611; 24.71528 Vagiekai Mažieji arba Mažieji Vagiekai – ežeras Lietuvoje, Elektrėnų savivaldybėje, 3,5 km į pietryčius nuo Semeliškių miestelio, Dergionių miške. Ežero ilgis iš vakarų į rytus – 0,2 km, plotis – iki 0,16 km. Altitudė 124,9 m. Krantai žemi, plačiai užpelkėję, tik pietvakarinis krantas aukštas. Šiaurėje įteka upelis iš toje pačioje pelkėje telkšančio didesnio Vagiekų Didžiųjų ežero, pietryčiuose išteka upelis link Luknios ežero (Strėvos intako Luknios upelio baseinas). Į pietus įsikūręs Prūdžionių kaimas.